**Նոր կորոնավիրուսի բռնկումը Արցախի Հանրապետությունում** տեղի է ունեցել 2020 թվականի ապրիլի 7-ին, իսկ ապրիլի 30-ի տվյալներով երկրում գրանցված դեպքերի քանակը 10-ն է։ Ըստ վերջին թարմացումների՝ մահվան ելքով դեպքեր Արցախում չեն արձանագրվել, ապաքինվել են պացիենտներից 154-ը։

Համավարակի բռնկումը տեղի է ունեցել Արցախի Հանրապետությունում անցկացված համապետական ընտրություններից մեկ շաբաթ անց։ Վարակի օջախը եղել է Քաշաթաղի շրջանի Միրիկ համայնքը, որը ամբողջությամբ անցել է մեկուսացման ռեժիմի։ Վարակվածը մեկուսացվել է, իսկ նրա շփման շրջանակում գտնվող ևս 17 քաղաքացիներ՝ ինքնամեկուսացվել։

Ընդհանուր հաշվով, կորոնավիրուսով վարակման դեպքեր հայտնաբերվել են Արցախի երկու վարչական միավորներում՝ Քաշաթաղի և Շահումյանի շրջաններում, ինչպես նաև մայրաքաղաք Ստեփանակերտում։

Ժամանակագրություն
-----------------

### Մարտ

Համապետական ընտրություններին ընդառաջ, վարակի տարածումը Արցախի Հանրապետություն կանխելու նպատակով մարտի 31-ին փակվում է հայ-արցախյան սահմանը։ Սա Արցախյան ազատամարտի հաղթական ավարտից ի վեր առաջին դեպքն էր, երբ Արցախի ցամաքային սահմանը փակ է Հայաստանի քաղաքացիների համար։

### Ապրիլ

Ապրիլի 7-ին Արցախի Հանրապետության առողջապահության նախարարությունը հայտարարում է երկրում թագավարակով վարակման առաջին դեպքի մասին։ Մինչ այդ, նախարարության հսկողության ներքո երկու կասկածելի անձինք թեստավորվել էին, որոնցից մեկի՝ Քաշաթաղի շրջանի Միրիկ համայնքի բնակչի մոտ, գրանցվել էր դրական արդյունք։

Ապրիլի 9-ին թեստավորվել են ևս երեք անձինք, որոնցից երկուսի մոտ հայտնաբերվել է կորոնավիրուսային ախտահարում (վարակվածներից մեկը հանդիսանում էր Հայաստանի քաղաքացի)։ Վերջիններս համապետական ընտրությունների ժամանակ քվեարկել էին Միրիկի հարակից գյուղում՝ Մոշաթաղում։ Այսպիսով, ապրիլի 9-ի դրությամբ Արցախում կորոնավիրուսի տարածվածության արեալը սահմանափակվում էր ՀՀ-ին անմիջապես հարող Քաշաթաղի շրջանով։

Ապրիլի 10-ին Արցախի Հանրապետության Շահումյանի շրջանի Քարվաճառ քաղաքում գրանցվում են կորոնավիրուսի երկու նոր դեպքեր։

Ապրիլի 12-ին Քարվաճառում հայտնաբերվել է կորոնավիրուսի ևս մեկ նոր դեպք, որը հանդիսանում է ապրիլի 10-ին վարակված քաղաքացու կինը։ Վերջինս նախքան թեստավորումը եղել է ինքնամեկուսացված։ Ըստ Արցախի Հանրապետության առողջապահության նախարարության տվյալների՝ ապրիլի 12-ի դրությամբ Արցախում կա կորոնավիրուսի 6 հաստատված դեպք, 12 մեկուսացված և 57 ընդհանուր թեստավորված։

Ապրիլի 17-ին Արցախի առողջապահության նախարարությունը հայտնում է նոր տիպի կորոնավիրուսով վարակման ևս 1 նոր դեպք։ Ախտահարված անձը եղել է մայրաքաղաք Ստեփանակերտի բնակիչ։ Վերջինիս ընտանիքի 7 անդամները մեկուսացվել են Ստեփանակերտի հյուրանոցներից մեկում։ Ընդհանուր հաշվով, ապրիլի 17-ին թեստավորվել են 11 քաղաքացիներ, որոնցից միայն 1-ի մոտ է արդյունքը եղել դրական։ Մեկուսացվածների թիվը ապրիլի 17-ի դրությամբ կազմում է 21։

Ապրիլի 17-ին Արցախի ԱՆ-ն հայտնել է կորոնավիրուսով վարակված երկու քաղաքացիների ապաքինման մասին։ Վերջիններս դուրս են գրվել Քաշաթաղի բուժմիավորումից։

Արտակարգ դրություն
------------------

Ապրիլի 12-ին նախագահ Բակո Սահակյանը Արցախի Հանրապետության ողջ տարածքում մտցրել է արտակարգ իրավիճակ, որը կշարունակվի մինչև մայիսի 12-ը։ Արցախի նախագահը միևնույն ժամանակ հայտնել է նաև, որ ապրիլի 14-ին նախատեսված նախագահական ընտրությունների երկրորդ փուլը չի հետաձգվի և կանցկացվի արտակարգ իրավիճակի պայմաններում։ Իր ուղերձում վերջինս նշել է.

|  |  |  |
| --- | --- | --- |
|  | Վստահ եմ, որ մեր ժողովրդի իմաստնության, կարգապահության և բարձր քաղաքացիական պատասխանատվության շնորհիվ կկարողանանք հաղթահարել բոլոր դժվարությունները, արդյունավետորեն լուծել ծագող խնդիրները եւ, միաժամանակ, օրենքով սահմանված կարգով անցկացնել մեր երկրի համար այս կարեւորագույն համապետական միջոցառումը, ինչպիսինն է Արցախի Հանրապետության նախագահի ընտրությունը՝ ձեռնարկելով անհրաժեշտ միջոցներ բնակչության առողջության պահպանման ուղղությամբ։- Արցախի Հանրապետության նախագահ Բակո Սահակյան |  |

Վիճակագրություն
---------------

Տես նաև
-------

* Նոր կորոնավիրուսի բռնկում (2019-2020)
* Նոր կորոնավիրուսի բռնկումը Հայաստանում (2020)

Ծանոթագրություններ
------------------

1. ↑  LLC, Helix Consulting. "Արցախում արձանագրվել է կորոնավիրուսի առաջին դեպքը - Այսօր` թարմ լուրեր Հայաստանից". *www.aysor.am* (in անգլերեն). Retrieved 2020 թ․ ապրիլի 12.
2. ↑  "Արցախում կորոնավիրուսով վարակման առաջին դեպքն է գրանցվել. եկել էր Հայաստանից". *news.am*. Retrieved 2020 թ․ ապրիլի 12.
3. ↑  "COVID-19 Daily Briefing (April 10)". *www.evnreport.com* (in անգլերեն). Արխիվացված է the original 2020 թ․ ապրիլի 11-ին. Retrieved 2020 թ․ ապրիլի 12. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  "Արցախում հաստատվել է կորոնավիրուսով վարակվելու ևս 1 դեպք. վարակվածների ընդհանուր թիվը 6-ն է". *www.tert.am*. Արխիվացված է the original 2020 թ․ ապրիլի 12-ին. Retrieved 2020 թ․ ապրիլի 12. `{{cite web}}`: Unknown parameter `|dead-url=` ignored (`|url-status=` suggested) (help)
5. 1 2  "Եւս մեկ կորոնավիրուսի հաստատված դեպք Արցախում". *A1Plus*. Retrieved 2020 թ․ ապրիլի 12.

Արտաքին հղումներ
----------------

* Արցախի Հանրապետության առողջապահության նախարարության էջը Archived 2016-09-03 at the Wayback Machine.